Cardigan

"Cardigan" (בעברית: "קַרְדִּיגַן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, כסינגל הראשון והפותח מתוך האלבום. הוא הופץ על גבי תקליט 7 אינץ', תקליט 12 אינץ' ותקליטור כבר באותו היום. השיר נכתב על ידי סוויפט וארון דסנר והופק על ידי דסנר. "Cardigan" הוא בלדה עוצמתית ואיטית, בה סוויפט שרה על רומנטיקה שאבדה בזיכרונותיה וזאת, כשברקע ישנם צלילי פסנתר ותופים.

עם יציאתו, "Cardigan" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו. השיר הופיע במקום הראשון במצעד שירי הספוטיפיי העולמי וצבר למעלה מ-7.742 מיליון השמעות ביממה אחת, תוך שהפך לשיר עם הפתיחה הגדולה ביותר בשנת 2020. הווידאו קליפ הרשמי שלו (שנהגה, בוים ועוצב על ידי סוויפט), הופץ בסמוך להשקת האלבום עצמו. הקליפ מציג אסתטיקה גבוהה ובו ניתן לראות את סוויפט בשלוש סצנות שונות: בקתה ישנה ביער, יער קסום מכוסה טחב ואגם חשוך. גרסה אלטרנטיבית בשם "Cabin In Candlelight", יצאה לאור בבוקר ב-30 ביולי והיה זמין לרכישה בפורמטים של סטרימינג והורדה דיגיטלית.

 הרכב ומילים 
השיר "Cardigan" מציג את נקודת מבטה של אישה הנזכרת באהבת נעוריה, והוא אחת משלוש הרצועות באלבום המגוללות סיפור על משולש אהבה משלוש נקודות מבט שונות בתקופות שונות בחייהם של המעורבים (שתי הרצועות הנוספות הן: "August" ו-"Betty"). על פי סוויפט, השיר מדבר על "רומנטיקה אבודה ועל הסיבה שהאהבה הראשונה בחיים שלנו תמיד תהיה חקוקה לנו בזיכרון".

בזמן שהופץ הסינגל למכירה באתר הרשמי שלה, סוויפט סיפרה בעמוד האינסטגרם שלה שאת השיחה המקורית במהלכה נוצר השיר, ניתן לרכוש גם כן. לדברי דסנר, "Cardigan" היה השיר הראשון שכתב ביחד עם סוויפט; הוא שלח לה את הבסיס שלו והיא חזרה אליו עם הטקסט המלא שעות ספורות לאחר מכן.

 וידאו קליפ 
הווידאו קליפ הרשמי של השיר (שנהגה, בוים ועוצב על ידי סוויפט), הופץ בסמוך להשקת האלבום עצמו, ב-24 ביולי 2020. הקליפ מתחיל כשסוויפט יושבת בבקתה ישנה ביער, תוך שהיא לובשת כתונת לילה ומנגנת בפסנתר וינטג' גדול. לאחר מכן, היא מובלת ליער קסום מכוסה טחב, שם היא ממשיכה לנגן בפסנתר ומתוכו יוצאים מפלי מים. היא עולה על הפסנתר ומובלת לאגם חשוך ואפל, שם היא אוחזת בחוזקה בפסנתר על מנת לצוף. בהמשך, ניתן לראות קרדיגן, אותו היא מחזיקה. האסתטיקה של הקליפ סובבת סביב פרריה וטבע.

בזמן צילומי הקליפ מפקח רפואי שהה במקום על מנת לוודא שכולם על סט הצילומים שומרים מרחק זה מזה, עוטים מסכות רפואיות ושומרים על ההנחיות שנקבעו עקב מגפת הקורונה. בשל המגבלות הללו, סוויפט הכינה את עצמה לצילומים ועיצבה לעצמה את השיער והמייק-אפ.

היו שהצביעו על הדמיון הרב של הקליפ עם סצנות הקליפ "Falling" של הזמר הבריטי הארי סטיילס שיצא כמה חודשים לפני כן, בפברואר 2020. הדבר הוביל לספקולציות במדיה החברתית כי השיר נכתב בהקשר של מערכת היחסים שהייתה לשניים בין 2012 ל-2013.

 ביקורת 
השיר זכה לשבחים ביקורתיים רבים מטעם מבקרי המוזיקה. קלי קלי אהלגרים מ-Insider כינתה את מילותיו של "Cardigan" כ"דרך יעילה לעורר אהבה צעירה ותמימות אבודה" ותיארה אותו כ"פשוט, חד ונוקב ביותר". ג'יליאן מאפס מפיצ'פורק כתבה כי "השיר מציג את סוויפט במלוא הטוהר שלה ויש בו מסגור מרכזי ואחיד". קורטני לרוצ'ה מ-Insider הרגישה שהשיר מושפע בצורה ברורה מלנה דל ריי. לורה סנאפס מגרדיאן תיארה את השיר כ"קברני ומנצנץ כמו בריכה במערה". ג'יל גוטוביץ מ-Vulture תיארה את השיר כשיר "נחמד ופוגע". קרגה מ-Wales Arts Review תיארה את השיר כ"כזה שמחדש את הערך העצמי ומתקשר באופן ישיר לאהבה".

פיליפ קוסורס מ-Uproxx הצהיר כי השיר "מורכב מפרטים עזים וחום מלודי, המאפיין חלק ניכר משאר המוזיקה של סוויפט". מאורה ג'ונסטון מאנטרטיינמנט ויקלי כינתה את מילות השיר כ"בטוחות, אך מעט ממורמרות". רויסין אוקונור מאינדפנדנט השוותה אותו ל-"Call It What You Want", שנכלל באלבום האולפן השישי של סוויפט, Reputation, ואילו בובי אוליביה ממגזין Spin השווה אותו ל-"Wildest Dreams", שנכלל באלבום האולפן החמישי שלה, 1989.

השיר הועמד בטקס פרסי גראמי ה-63 בקטגוריות "שיר השנה" ו"ביצוע סולו הפופ הטוב ביותר", אך הפסיד את שתיהן ל-"I Can't Breathe" של  ו-"Watermelon Sugar" של הארי סטיילס, ובפרסי המוזיקה האמריקאית לשנת 2020, הועמד השיר בפרס הקליפ האהוב ביותר וזכה בפרס זה.

 רשימות כל הזמנים וסוף שנה 
ארגוןרשימהמיקוםמקורבילבורד100 השירים הטובים ביותר לשנת 20201130 שירי הפופ הטובים ביותר לשנת 2020נכללפיצ'פורקהמוזיקה הטובה ביותר לשנת 2020 על פי קוראי פיצ'פורק6רולינג סטוןכל 206 השירים של טיילור סוויפט, לפי דירוג28Boston.comהשירים הטובים ביותר של שנת 20204BuzzFeed167 השירים הטובים ביותר של טיילור סוויפט, לפי דירוג4624 השירים הטובים ביותר בשנת 2020נכללCleveland Magazineהשירים הטובים ביותר לשנת 20206Complexהשירים הטובים ביותר בשנת 2020 על פי וייס ארמש3NMEהשירים הטובים ביותר של טיילור סוויפט, לפי דירוג4uDiscoverMusicהשירים שהגדירו את 2020נכללVulture179 השירים הטובים ביותר של טיילור סוויפט, לפי דירוג26Glamourשירי טיילור סוויפט מדורגים, 10 השירים הטובים ביותר והגרועים ביותר10

 הצלחה מסחרית 
השיר הופיע במקום הראשון במצעד שירי הספוטיפיי העולמי וצבר למעלה מ-7.742 מיליון השמעות ביממה אחת, תוך שהפך לשיר עם הפתיחה הגדולה ביותר בשנת 2020. כמו כן, כבש השיר את פסגת מצעד האייטונס שבארצות הברית והיה לשירה ה-39 של סוויפט שהצליח לעשות זאת ובכך הרחיבה את השיא שלה ל-"הכי הרבה שירים שכבשו את פסגת מצעד האייטונס". בפחות מארבעה ימים, נמכר השיר בלמעלה ממיליון עותקים בסין.

באוסטרליה, התברג השיר במקום הראשון במצעד הסינגלים האוסטרלי ובכך הפך לשירה השישי שעשה זאת ולשירה הראשון שעשה זאת מאז "Look What You Made Me Do", בשנת 2017. בזכות השיר, הפך האלבום עצמו לאלבום היחיד בשנת 2020, מתוכו הצליחו חמישה שירים להיכנס לעשירייה הפותחת במצעד. בממלכה המאוחדת, התברג השיר במקום השישי, תוך ששני שירים נוספים נכנסו לעשירייה הפותחת. בין היתר, הפכה לאישה הראשונה בהיסטוריית המצעד שהצליחה להחזיק שלושה שירים במקביל בעשירייה הפותחת של המצעד. "Cardigan", "Exile" ו-"The 1" הופיעו במקום השלישי, הרביעי והשביעי במצעד השירים של אירלנד בהתאמה ובכך צברה סוויפט סך של ארבעה עשר שירים שנכנסו לעשירייה הפותחת במצעד. בניו זילנד, "Cardigan", "Exile" ו-"The 1" נכנסו לעשירייה הפותחת במצעד של המדינה, בעוד "The Last Great American Dynasty" התברג במקום ה-13.

 רשימת השמעה 
הורדה דיגיטלית וסטרימינג

 "Cardigan" – 3:59

תקליטור, תקליט 7 אינץ' ותקליט פיקצ'ר דיסק 12 אינץ' (מהדורות מיוחדות)

 "Cardigan" – 3:59
 "תזכיר קולי; תהליך כתיבת השיר"
תקליטור, הורדה דיגיטלית, סטרימינג, תקליט 7 אינץ', תקליט 12 אינץ' (גרסה "Cabin In Candlelight")

 "Cardigan" (גרסת "cabin in candlelight") – 3:59

 קרדיטים וצוות 
הקרדיטים לקוחים מהאתר טיידל.

 מיקומי שיא 

 מצעדי סוף שנה 

 נתוני מכירות 
מקוםתאריםמכירותארצות הברית (RIAA)פלטינה1,000,000ברזיל (Pro-Música Brasil)זהב20,000הממלכה המאוחדת (BPI)זהב400,000נורווגיה (IFPI Norway)זהב30,000סין (QQ Music)פלטינה 2×1,000,000פורטוגל (AFP)זהב5,000קנדה (Music Canada)פלטינה 2×160,000 מכירות + הזרמת מדיה בלבד

 היסטוריית יציאות לאור 
אזורתאריך יציאהפורמטגרסהחברת תקליטיםמקורכלל העולם27 ביולי 20207" • 12" • תקליטור • הורדה דיגיטלית • פיקצ'ר דיסקרגילהריפבליקאיטליהרדיו איירפליייוניברסלארצות הברעתרדיו שירים עכשוויים למבוגריםריפבליק28 ביולי 2020רדיו להיטים עכשווייםכלל העולם30 ביולי 20207" • 12" • תקליטור • הזרמת מוזיקה • הורדה דיגיטליתCabin in Candlelight

 קישורים חיצוניים 

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:וידאו קליפים שבוימו על ידי טיילור סוויפט
קטגוריה:שירים על נוסטלגיה
קטגוריה:שירים על ילדות
קטגוריה:בלדות משנות ה-2020
קטגוריה:בלדות פולק
קטגוריה:בלדות רוק
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:קליפים זוכי פרס המוזיקה האמריקאית
קטגוריה:שירי פלטינה כפולה בקנדה
קטגוריה:סינגלים בהוצאת ריפבליק רקורדס